VS002598
Datum: 2007-11-28T01:00:00.000+01:00
datum_sodbe_i_stopnje: 2012-03-29T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - skaženost - strah
skupina: poškodbe glave in možganov in njihove posledice - poškodbe sluha in njihove posledice - poškodbe rok in ramenskega obroča in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice - poškodbe kože in njihove posledice
fischer: hudi primeri
odskodnina: 89.000 EUR (končni znesek odškodnine je bil ustrezno znižan glede na plačano akontacijo)
opombe: II Ips 728/2008 Reviziji tožeče stranke je bilo ugodeno v delu, ki se nanaša na ugotovitev ali je tožeča stranka utrpela tudi škodo zaradi poslabšanja vida. Za že znani obseg nepremoženjske škode, pa je bila odločitev o višini odškodnine potrjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Pred nesrečo je delal kot svetovalec prodaje v trgovini z vozili; po nesreči dela kot vzdrževalec parka rabljenih vozil.

## Škodni dogodek

Prometna nesreča - trčenje motornih vozil.

## Poškodba

Pretres možganov, oteklina možganov, zlom lobanjskega dna, zrak v možganovini, zlom nosne kosti, ohromitev desnega abducentnega živca za zrklo in desnega obraznega živca, predrtina bobniča, zlom leve podlaktnice, leve stegnenice, minimalni obojestranski hematotoraks, zlom leve ključnice, rane na vratu in levi roki, ohromitev živcev v spodnjo okončino in levo zgornjo okončino, več manjših vreznin; med zdravljenjem zaradi poškodb se je razvila sepsa, pljučnica.

## Telesne bolečine

35.000 EUR Zelo hude telesne bolečine - 1 dan, hude telesne bolečine - 30 dni kumulativno, stalne srednje hude telesne bolečine - 5 tednov kumulativno, občasno pa tudi med fizioterapiji, stalne lahke telesne bolečine - 4 tedne, občasne lahke do konca zdravljenja, trpel pa jih bo tudi v bodoče pri naporni hoji in večjih fizičnih naporih, ob spremembi vremena. Po odstranitvi osteosintetskega material bo trpel še 3 dni trajne hude bolečine, 1 teden srednje hude, 3 tedne lahke telesne bolečine.

#### Hospitalizacija

Hospitalizacija 89 dni, 18 dni v komi, od tega 19 dni v intenzivni negi. 3 operacije v splošni anesteziji.

#### Ambulantno zdravljenje

Številni pregledi pri specialistih - ORL, kirurg, okulist, nevrokirurg, nevrolog, fiziater.

#### Rehabilitacija

14 dni zdravilišča, fizioterapija že me dzdravljenjem, vaje tudi doma vse do končanega zdravljena. Številni pregledi pri osebnem zdravniku.

#### Nevšečnosti med zdravljenjem

Intubacija - 21 dni, umetna ventilacija, urinski kateter 1 mesec, 6 tednov nošnje vlažne komore na očesu, jemanje kapljic v oko do konca zdravljenja, številne preiskave, jemanje antibiotikov, močnih analgetikov, protiulkusnih in protitrombotičnih zdravil, jemanje pomirjeval, krvni pregledi, mikrobiološki pregledi krvi in urina, neugodnosti zaradi ležanja v intenzivni negi in odvisnost od tuje pomoči - 6 tednov, EMG (2x), CT glave, vratne hrbtenice, prsnega koša, trebuha (2x), RTG (40x), 7 mesecev vezanosti na invalidski voziček, 3 mesece hoja z berglami. Tujo stalno pomoč je rabil še nadaljnjih 7 mesecev, občasno pomoč pa 2 meseca. Bolniški stalež je trajal skoraj 4 leta.

## Strah

7.000 EUR Primarnega strahu ni utrpel zaradi globoke nezavesti. Hud sekundarni strah za izid zdravljenja - 1 mesec, srednje hud strah - 1 mesec, blag strah - do konca zdravljenja.

## Zmanjšanje življenjske aktivnosti

40.000 EUR Pred nesrečo se je ukvarjal s športom, česar ne more več. Težje hodi, težko stoji, za učenje porabi več časa kot pred nesrečo, saj pozablja, Je oče majhnega otroka, vseh fizičnih naporov v povezavi z vzgojo ne zmore več. Ima migrene, bolečine v nogah. Poslabšal se mu je sluh. Zamenjati je moral delovno mesto; dela s polovičnim delovnim časom, pomagajo pa mu sodelavca, zaradi česar se počuti manjvrednega. Težje vozi kolo, dela na vrtu ne more opravljati.

## Skaženost

7.000 EUR Eno zrklo je manjše od drugega, zmanjšana in upočasnjena je mimika desne strani obraza; na bradi ima brazgotino, poleg tega pa še na podlakti in več njih na zunanji strani levega stegna. Te brazgotine so poleti vidne, zato tožniku ni ugodno.

---

OZ člen 179